เกือบไม่รอด
คณะกรรมการนโยบายรัฐวิสาหกิจ (คนร.) ตั้งมาได้ปีกว่าๆ หน้าที่หลักคือ การปฏิรูปรัฐวิสาหกิจไทย ซึ่งต้องฝ่าด่านหินหลายด่าน โดยเฉพาะด่านพนักงานรัฐวิสาหกิจ เพราะถ้าด่านนี้ไม่ยอมรับ การปฏิรูปก็อาจไม่สำเร็จ
4 ม.ค. 2559

คณะกรรมการนโยบายรัฐวิสาหกิจ (คนร.) ตั้งมาได้ปีกว่าๆ หน้าที่หลักคือ การปฏิรูปรัฐวิสาหกิจไทย ซึ่งต้องฝ่าด่านหินหลายด่าน โดยเฉพาะด่านพนักงานรัฐวิสาหกิจ เพราะถ้าด่านนี้ไม่ยอมรับ การปฏิรูปก็อาจไม่สำเร็จ
บอร์ด คนร.เลยเดินสายชี้แจงมาโดยตลอด โดยทีมหลักนอกจาก บรรยง พงษ์พานิช และรพี สุจริตกุล เลขาฯ ก.ล.ต.แล้ว ยังมี กุลิศ สมบัติศิริ ตั้งแต่เป็นผู้อำนวยการสำนักรัฐวิสาหกิจ
เดินสายไปไหนก็ราบรื่น ผู้คนมาฟังล้นหลาม
มาสะดุดเอาก็ที่บริษัท ทีโอที ที่โดนสหภาพทีโอที โห่ไล่ตั้งแต่ยังไม่ขึ้นเวที แถมต่อว่าต่อขาน กุลิศ สมัยเป็นบอร์ดตั้งแต่ยุคยังเป็นองค์การโทรศัพท์แห่งประเทศไทย ที่รับปากดิบดีว่าจะมาช่วยหารายได้ มาทำกำไรให้องค์กร
มาตอนนี้ นอกจากทีโอทีจะขาดทุนบักโกรก คลื่นที่มีอยู่ยังเอาไปให้เอกชนประมูลหมด
กว่าจะหลุดมาจากวงนี้ได้ก็เกือบไม่มีอธิบดีกรมศุลกากร ที่ชื่อ กุลิศ ซะแล้ว